വനിതാ കമ്മീഷന് അദാലത്ത് : കൊല്ലത്ത് 25 കേസുകള് തീര്പ്പാക്കി കൊല്ലം : സംസ്ഥാന വനിതാ കമ്മീഷന് ആശ്രാമം സര്ക്കാര് അതിഥി മന്ദിരത്തില് സംഘടിപ്പിച്ച അദാലത്തില് 25 പരാതികള് തീര്പ്പാക്കി. അഞ്ച് പരാതികളില് റിപ്പോര്ട്ട് തേടി. ഒരു കേസ് ഫുള്ബെഞ്ച് സിറ്റിംഗിനായി മാറ്റി. എതിര്കക്ഷികള് ഹാജരാകാത്തത് ഉള്പ്പെടെയുള്ള കാരണങ്ങളാല് മറ്റ് പരാതികള് അടുത്ത അദാലത്തിലേക്ക് മാറ്റി. 100 എണ്ണമാണ് പരിഗണിച്ചത്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം വൃദ്ധജനങ്ങള്ക്ക് മക്കളില് നിന്ന് സംരക്ഷണം ലഭിക്കാത്തത് സംബന്ധിച്ച പരാതികള് വര്ധിച്ചു വരുന്നതില് കമ്മീഷന് ആശങ്ക പ്രകടിപ്പിച്ചു. അഞ്ച് പെണ്മക്കളുള്ള അമ്മയുടെ സംരക്ഷണവുമായി ബന്ധപ്പെട്ട പരാതി പരിഗണിക്കവെയാണ് കമ്മീഷന്റെ പരാമര്ശം. ശാരീരിക ബുദ്ധിമുട്ടുകളെ തുടര്ന്ന് അമ്മ ഹാജരാകാത്തതിനാല് അടുത്ത അദാലത്തിലേക്ക് കേസ് മാറ്റി. Also read കൊല്ലത്തെ 80 കാരിയുടെ മരണത്തില് മകന് അറസ്റ്റില് സ്ക്വാഡ് പരിശോധന : കൊല്ലത്ത് ഏഴ് കേസുകള്ക്ക് താക്കീത് സ്കൂള് തുറക്കുന്നതിന് അനുകൂല സാഹചര്യം : കൊല്ലം ജില്ലാ കലക്ടര് മുതിര്ന്നവര്രെ സംരക്ഷിക്കാന് ഇന്നത്തെ സമൂഹം വിമുഖത കാട്ടുന്നു എന്നും കമ്മിഷന് നിരീക്ഷിച്ചു. ഗാര്ഹിക പീഡനങ്ങള്, വസ്തുഅതിര് തര്ക്കങ്ങള് തുടങ്ങിയ പരാതികളും ഉദ്യോഗസ്ഥര്ക്കെതിരെയുള്ള പരാതികളും അദാലത്തിലെത്തി. വനിതാ കമ്മീഷന് അംഗം എം. എസ്.താര, ഉദ്യോഗസ്ഥര് തുടങ്ങിയവര് പങ്കെടുത്തു. ഇന്നും ഒക്ടോബര് 30 അദാലത്ത് തുടരും.